Oficialusis leidinys L 005 , 09/01/1999 p. 0071 - 0071



Tarybos sprendimas 1998 m. gruodžio 31 d. priimantis Ekonomikos ir finansų komiteto įstatus (1999/8/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 153 straipsnį, atsižvelgdama į Komisijos nuomonę, kadangi pagal Sutarties 109c straipsnio 2 dalį trečiojo etapo pradžioje bus įkurtas Ekonomikos ir finansų komitetas; kadangi Taryba 1998 m. gruodžio 21 d. priėmė sprendimą dėl Ekonomikos ir finansų komiteto sudarymo [1]; primindama, kad 1997 m. birželio 16 d. Europos Vadovų Taryba priėmė rezoliuciją dėl valiutų kurso mechanizmo nustatymo trečiajame Ekonominės ir pinigų sąjungos etape [2]; primindama, kad 1997 m. gruodžio 13 d. Europos Vadovų Taryba priėmė rezoliuciją dėl ekonominės politikos koordinavimo trečiajame Ekonominės ir pinigų sąjungos etape ir Sutarties 109 ir 109b straipsnių [3]; primindama, kad tose rezoliucijose Ekonominiam ir finansų komitetui buvo numatytas tam tikras vaidmuo; kadangi dėl to turėtų būti priimti Ekonomikos ir finansų komiteto įstatai, PRIĖMĖ ŠĮ SPRENDIMĄ: 1 straipsnis Šiuo sprendimu priimami Ekonomikos ir finansų komiteto įstatai. Įstatų tekstas pateiktas šio sprendimo priede. 2 straipsnis Šis sprendimas skelbiamas Europos Bendrijų oficialiajame leidinyje. Jis įsigalioja nuo 1999 m. sausio 1 d. Priimta Briuselyje, 1998 m. gruodžio 31 d. Tarybos vardu Pirmininkas R. Edlinger [1] OL L 358, 1998 12 31, p. 109. [2] OL C 236, 1997 8 2, p. 5. [3] OL C 35, 1998 2 2, p. 1. -------------------------------------------------- PRIEDAS EKONOMIKOS IR FINANSŲ KOMITETO ĮSTATAI 1 straipsnis Ekonomikos ir finansų komitetas vykdo užduotis, numatytas Europos bendrijos steigimo sutarties 109c straipsnio 2 ir 4 dalyse. 2 straipsnis Ekonomikos ir finansų komitetas gali, inter alia: - konsultuotis dėl tvarkos priimant sprendimus, susijusius su valiutų kurso mechanizmu trečiajame Ekonominės ir pinigų sąjungos etape (VKM II), - nepažeisdamas Sutarties 151 straipsnio, ruošti Tarybos patikrinimus dėl euro kurso plėtros, - paruošti sistemą, kuri leistų bendravimą tarp Tarybos ir Europos centrinio banko (ECB) organizuoti ir palaikyti ministerijų, nacionalinių centrinių bankų, Komisijos ir ECB vyresniųjų pareigūnų lygmenyje. 3 straipsnis Atlikdami pareigas Komiteto nariai ir pakaitiniai nariai vadovaujasi bendraisiais Bendrijos interesais. 4 straipsnis Kai reikia balsuoti, nuomonės, ataskaitos ar pranešimai priimami narių balsų dauguma. Kiekvienas Komiteto narys turi vieną balsą. Tačiau, kai patarimas ar nuomonė pareiškiama klausimais, kuriems sprendimą Taryba gali priimti vėliau, centrinių bankų ir Komisijos nariai gali dalyvauti visose diskusijose, bet nedalyvauja balsavime. Komitetas taip pat praneša apie mažumos arba kitas nuomones, išreikštas diskusijos metu. 5 straipsnis Komitetas iš savo narių dvejų metų kadencijai narių balsų dauguma išrenka pirmininką. Dvejų metų kadencija atnaujinama. Pirmininkas renkamas iš narių, kurie yra vyresnieji nacionalinių administracijų pareigūnai. Pirmininkas perduoda balsavimo teisę savo pakaitiniam nariui. 6 straipsnis Kai pirmininkas negali atlikti savo pareigų, jį pakeičia Komiteto pirmininko pavaduotojas, renkamas pagal tas pačias taisykles. 7 straipsnis Jei Komitetas nenusprendžia kitaip, pakaitiniai nariai gali lankyti Komiteto susirinkimus. Jie nebalsuoja. Jei Komitetas nenusprendžia kitaip, jie nedalyvauja diskusijose. Narys, kuris negali atvykti į Komiteto susirinkimą, gali perduoti savo pareigas vienam iš pakaitinių narių. Jis arba ji taip pat gali perduoti jas kitam nariui. Prieš susirinkimą pirmininkas ir sekretorius turi būti informuojami raštu. Išimtiniais atvejais pirmininkas gali sutikti dėl kitos tvarkos. 8 straipsnis Komitetas pakaitiniams nariams, pakomitečiams ar darbo grupėms gali pavesti konkrečių klausimų nagrinėjimą. Tokiais atvejais pirmininkauja Komiteto narys arba pakaitinis narys, kurį skiria Komitetas. Komiteto nariai, jo pakaitiniai nariai ir pakomitečiai ar darbo grupės gali kreiptis pagalbos į ekspertus. 9 straipsnis Komitetas sušaukiamas pirmininko iniciatyva arba Tarybos, Komisijos ar mažiausiai dviejų Komiteto narių prašymu. 10 straipsnis Komitetui dažniausiai atstovauja pirmininkas; Komitetas gali paskirti pirmininką teikti ataskaitas apie diskusijas ir pristatyti žodinius komentarus apie nuomones ir pranešimus, paruoštus Komiteto. Komiteto pirmininkas yra atsakingas už Komiteto ryšių palaikymą su Europos Parlamentu. 11 straipsnis Komiteto veikla yra konfidenciali. Ta pati taisyklė taikoma jos pakaitinių narių, pakomitečių ar darbo grupių veiklai. 12 straipsnis Komitetui padeda sekretoriatas, kuriam vadovauja sekretorius. Sekretorių ir sekretoriatui reikiamą personalą skiria Komisija. Komisija, pasitarusi su Komitetu, skiria sekretorių. Vykdydami savo įsipareigojimus Komitetui, sekretorius ir jo personalas veikia pagal Komiteto nurodymais. Komiteto išlaidos įtraukiamos į Komisijos sąmatas. 13 straipsnis Komitetas priima savo procedūrines taisykles. --------------------------------------------------